BMT bosh kotibi Shavkat Mirziyoyevni Prezidentlikka saylangani bilan tabrikladi

BMT bosh kotibi Pan Gi Mun Shavkat Mirziyoyevni O‘zbekiston Prezidenti lavozimiga saylangani bilan tabrikladi. Bu haqda BMT Yangiliklar markaziga tayanib, “Gazeta.uz” xabar berdi.

Xalqaro tashkilot rahbari O‘zbekiston xalqini BMT tomonidan doimiy ravishda ko‘mak ko‘rsatilishiga ishontirdi. Xususan, BMT rahbarining mamlakatda faoliyat yurituvchi maxsus vakili va tashkilot xodimlari mamlakat xalqini qo‘llab-quvvatlashini bildirdi.